হরতাল প্রতিহত করতে রাজধানীর বিভিন্ন এলাকায় পুলিশ মোতায়েন করা হয়েছে। পুরানা পল্টন, বায়তুল মোকাররম, দৈনিক বাংলা মোড়, এনএসসি ভবনের আশপাশে জলকামান ও টিয়ারসেলসহ পুলিশ বাহিনীর সদস্যরা জড়ো হয়েছে। সকালে সাড়ে ৬টার দিকে রাজধানীর পুরানা পল্টন এলাকায় ইসলামী সংগঠনের নেতাকর্মীরা হরতালের  সমর্থনে একটি মিছিল বের করার চেষ্টা করলে পুলিশ তাদের ধাওয়া করে। পুলিশ এ সময় লাঠিপেটা করে নেতাকর্মীদের ছত্রভঙ্গ করে দেয়। সেখান থেকে পুলিশ ৪ জনকে আটক করে বলে জানা গেছে।